Гістарычны лёс беларускага народа заўсёды быў няпросты. Са старадаўніх часоў наша зямля з’яўлялася арэнай вялікіх і малых бітваў. І менавіта з гэтай прычыны ў Рэспубліцы Беларусь захавалася шмат воінскіх пахаванняў. Паводле пераліку, які вядзе Упраўленне па ўвекавечванні памяці абаронцаў Айчыны і ахвяр войн Узброеных Сіл Рэспублікі Беларусь, іх агульны лік — 7 368! Прычым 783 з гэтых пахаванняў унесены ў Дзяржаўны спіс гісторыка-культурных каштоўнасцей. Гэта — помнікі гісторыі. Абсалютная большасць з іх адносіцца да перыяду самай крывавай вайны ў гісторыі чалавецтва…